OKRESNÁ PROKURATÚRA KOŠICE II 
Mojmírova 5, 040 46 Košice 1	

Číslo: 1 Pv 145/13/8803	Košice II 09.03.2016 
EEČ: 2-64-121-2016

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 246/2012 Zbierky zákonov 
Rozhodol: 	prokurátor Okresnej prokuratúry Košice II
Podľa § 217 odsek 1 Trestného poriadku vyslovujem, že obvinená:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, Slovensko
povolanie: invalidná dôchodkyňa
väzba: nie 
ktorá je trestne stíhaná pre trestný čin:
- Prečin Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 246/2012 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX II zo dňa 20.2.2014 spisová značka XXXXX, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

V trestnej veci vedenej proti obvinenej XXXXX pre prečin krádeže  podľa § 212 ods. 2 písmeno  f) Trestného zákona, ktorého sa dopustila tak, že:

dňa 22.02.2013 o 14:30 hod.  v XXXXX na ul. Muškátovej č. 9 v predajni  OC Fresh odcudzila 1 ks tyčinka Banán v čokoláde v hodnote 0,59 EUR a 1 ks čokolády Orient v hodnote 0,29 EUR, čím spôsobila spoločnosti Labaš, s.r.o. XXXXX celkovú škodu vo výške 0,88 EUR, pričom v blokovom konaní jej bola dňa 19.07.2012 uložená pokuta vo výške 20 EUR za  priestupok proti majetku podľa § 50 ods. 1 zák. č. 372/1990 Zb.  o priestupkoch v znení neskorších. 

Uznesením prokurátora Okresnej prokuratúry XXXXX II zo dňa 20.2.2014, spisová značka XXXXX, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	18 mesiacov
 
Odôvodnenie:

Prokurátor tunajšej prokuratúry uznesením podľa § 216 odsek 1 písmeno a),b), c) Trestného poriadku sp. zn. XXXXX  z 13.03.2013 podmienečne zastavil trestné stíhanie obv. XXXXX za prečin krádeže podľa § 212 odsek  2 písmeno f) Trestného zákona   na tom skutkovom základe , ako je to uvedené vo výrokovej časti predmetného uznesenia. 

Podľa § 216 ods.2 Tr. poriadku bola obvinenej určená skúšobná doba v trvaní 18 mesiacov, ktorá začala plynúť právoplatnosťou rozhodnutia o podmienečnom zastavení trestného stíhania, a to 26. 03. 2013. 

Skúšobná doba podmienečného zastavenia trestného stíhania uplynula dňa 26. 09. 2014.

Z odpisu z registra trestov a z výpisu z Ústrednej evidencie priestupkov MV SR vyplýva, že počas skúšobnej doby nebola obv. XXXXX  trestne stíhaná, ani riešená v priestupkovom konaní. 

Lustráciou v evidencii Avízo bolo zistené, že v súčasnej dobe sa voči obv. XXXXX nevedie žiadne trestné stíhanie. Z miesta bydliska je hodnotená všeobecne.

Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. 

Vzhľadom na to, že obv. XXXXX splnila podmienky uvedené v § 217  Trestného poriadku,  bolo potrebné rozhodnúť tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Andrej Šaro
prokurátor